Diari Oficial de la Generalitat Valenciana


Sumari del DOGV 4209, del 13-03-2002 (2002/2348)

RESOLUCIÓ de 31 de gener de 2002, del conseller d'Obres Públiques, Urbanisme i Transports, per la qual s'aprova definitivament el Pla Especial de Delimitació de Terrenys per a la constitució de Patrimoni Públic de Sòl en l'àrea El Tollo d'Utiel.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4209

Data del DOGV
:   13-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2348


Data del document
:   31-01-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Utiel
    * pla d'urbanisme

RESOLUCIÓ de 31 de gener de 2002, del conseller d'Obres Públiques, Urbanisme i Transports, per la qual s'aprova definitivament el Pla Especial de Delimitació de Terrenys per a la constitució de Patrimoni Públic de Sòl en l'àrea El Tollo d'Utiel. [2002/2348]
  
Vist l'expedient tramés per la Conselleria d'Indústria i Comerç referit al Pla Especial de Delimitació de Terrenys per a la constitució de Patrimoni Públic de Sòl en l'àrea El Tollo d'Utiel, i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant la publicació d'anuncis en el DOGV número 4.052, de 27 de juliol de 2001, i en el diari Las Provincias de València de la mateixa data. Després del pertinent període d'exposició pública, en el qual es van presentar quatre al·legacions, es va aprovar provisionalment per Resolució del conseller d'Indústria i Comerç, de 29 d'octubre de 2001.
  
Segon
  
El projecte consta de memòria amb annexos de relació de béns i drets i plànols de situació i delimitació.
  
Tercer
  
Consta en l'expedient instruït per la Conselleria d'Indústria i Comerç, dictamen de 27 de setembre de 2001 del ple de l'Ajuntament d'Utiel, de caràcter favorable.
  
Quart
  
Utiel té un Pla General aprovat definitivament per la Comissió Territorial d'Urbanisme en la sessió de 27 de gener de 1987.
  
Cinqué
  
La Comissió Informativa de la Comissió Territorial d'Urbanisme de València, en la sessió realitzada el 18 de desembre de 2001, va emetre informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Sisé
  
En sessió celebrada el 21 de desembre de 2001, la Comissió Territorial d'Urbanisme de València va acordar informar favorablement sobre l'aprovació del Pla Especial de Delimitació de Terrenys per a la constitució de Patrimoni Públic de Sòl en l'àrea El Tollo d'Utiel, i elevar al conseller la proposta d'aprovació definitiva d'aquest.
  
Fonaments de dret
  
Primer
  
La reserva de terrenys per a la constitució de Patrimoni Públic de Sòl està expressament regulada en l'article 99 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La tramitació ha sigut correcta, d'acord amb el que estableixen els articles 38, 42 i 43 de la LRAU.
  
Tercer
  
La documentació està completa, als efectes del compliment del que preceptuen els articles 24 i 27 del text urbanístic mencionat.
  
Quart
  
L'objecte del Pla Especial és la delimitació d'una àrea de sòl no urbanitzable per a la constitució de Patrimoni Públic de Sòl, d'acord amb les determinacions previstes en l'article 99 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
La present actuació està promoguda per la Generalitat Valenciana i l'Ajuntament d'Utiel, d'acord amb el conveni redactat a l'efecte i l'execució material d'aquesta està delegada per la Conselleria d'Indústria i Comerç en l'empresa pública SEPIVA, SA.
  
L'àmbit afectat té una superfície de 444.142,92 m² i està ubicat a l'oest del polígon industrial El Tollo, i limita al nord majoritàriament amb el camí del Molinet, al sud amb la N-III, a l'est amb el mencionat polígon i a l'oest, amb el sòl no urbanitzable.
  
El fi últim de l'actuació és disposar de terrenys per a ús industrial que facen viable la implantació d'indústries i serveis per a la zona ?donat l'esgotament dels sòls industrials del municipi- i en particular, el trasllat d'aquelles situades dins del nucli urbà.
  
Cinqué
  
La utilitat pública i interés general de l'actuació es desprén del contingut d'aquesta i de la seua conveniència per al desenvolupament econòmic i social de la comarca i estan garantides per ser el promotor la Generalitat Valenciana. L'aprovació del present Pla Especial implica per si mateixa la declaració d'utilitat pública i la necessitat d'ocupació a l'efecte d'expropiació, d'acord amb l'article 181 del Decret 201/98, de 15 de desembre, de la Generalitat Valenciana, pel qual s'aprova el Reglament de Planejament de la Comunitat Valenciana.
  
Sisé
  
La Demarcació de Carreteres de l'Estat del Ministeri de Foment ha emés amb data 20 de desembre de 2001, informe de caràcter favorable respecte del projecte.
  
Seté
  
La Divisió de Carreteres de la DG d'Obres Públiques de la COPUT va emetre informe amb data 26 de novembre de 2001, que concreta que han d'especificar-se els accessos des de la N-III, així com la zona de protecció i els seus usos, aspectes que hauran de ser considerats en l'ordenació posterior de l'àmbit.
  
Vuité
  
El conseller d'Obres Públiques, Urbanisme i Transportes és l'òrgan competent per a resoldre sobre l'aprovació definitiva de plans especials promoguts per administracions no municipals, de conformitat amb el que disposa l'article 39, per remissió dels articles 54 i 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de general i pertinent aplicació, i de conformitat amb l'Acord de la Comissió Territorial d'Urbanisme de València, resolc:
  
Aprovar definitivament el Pla Especial de Delimitació de Terrenys per a la constitució de Patrimoni Públic de Sòl en l'àrea El Tollo d'Utiel.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que estableix l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga interposar qualsevol altre recurs que estime oportú.
  
València, 31 de gener de 2002.- El conseller d'Obres Públiques, Urbanisme i Transports: José Ramón García Antón.